

МОНГОЛ УЛСЫН ХУУЛЬ

2016 оны 05 сарын 13 өдөр Төрийн ордон, Улаанбаатар хот

**ЭРҮҮГИЙН ХУУЛИЙГ ДАГАЖ МӨРДӨХ**

**ЖУРМЫН ТУХАЙ**

**1 дүгээр зүйл**.2015 оны 12 дугаар сарын 03-ны өдөр баталсан Эрүүгийн хуулиар гэмт хэрэгт тооцохгүй болсон үйлдэл, эс үйлдэхүйд 2017 оны 07 дугаар сарын 01-ний өдрөөс өмнө үйлчилж байсан Эрүүгийн хуулиар ял шийтгүүлсэн этгээдийг эдлээгүй үлдсэн үндсэн болон нэмэгдэл ял, эрүүгийн хариуцлагын бусад арга хэмжээнээс чөлөөлнө.

[*/Энэ зүйлд 2016 оны 08 дугаар сарын 30-ны өдрийн хуулиар өөрчлөлт оруулсан/*](file:///C%3A%5C111%5CHTMBHuuliud.14.04.15%5CMongol%20Ulsiin%20Khuuli%5CNemelt%5C2016%5C16-ne-129.docx)

**2 дугаар зүйл**.2015 оны 12 дугаар сарын 03-ны өдөр баталсан Эрүүгийн хуулиар гэмт хэрэгт тооцохгүй болсон, 2017 оны 07 дугаар сарын 01-ний өдрөөс өмнө үйлдсэн, хэрэг бүртгэлт, мөрдөн байцаалтын шатанд байгаа эрүүгийн хэргийг Эрүүгийн хэрэг хянан шийдвэрлэх тухай хуульд заасан журмын дагуу хэрэгсэхгүй болгоно.

[*/Энэ зүйлд 2016 оны 08 дугаар сарын 30-ны өдрийн хуулиар өөрчлөлт оруулсан/*](file:///C%3A%5C111%5CHTMBHuuliud.14.04.15%5CMongol%20Ulsiin%20Khuuli%5CNemelt%5C2016%5C16-ne-129.docx)

**3 дугаар зүйл**. 2017 оны 07 дугаар сарын 01-ний өдрөөс өмнө ял шийтгүүлсэн этгээдэд оногдуулсан ял нь 2015 оны 12 дугаар сарын 03-ны өдөр баталсан Эрүүгийн хуулийн зохих зүйл, хэсэг, заалтад зааснаар оногдуулж болох тухайн төрлийн ялын хэмжээнээс хүнд байвал уг ялыг шүүх дүйцүүлэн хасна.

[*/Энэ зүйлд 2016 оны 08 дугаар сарын 30-ны өдрийн хуулиар өөрчлөлт оруулсан/*](file:///C%3A%5C111%5CHTMBHuuliud.14.04.15%5CMongol%20Ulsiin%20Khuuli%5CNemelt%5C2016%5C16-ne-129.docx)

**4 дүгээр зүйл**.Энэ хуулийн 1, 2, 3 дугаар зүйлд заасан ажиллагааг 2017 оны 10 дугаар сарын 01-ний дотор багтаан хэрэгжүүлнэ.

[*/Энэ зүйлд 2016 оны 08 дугаар сарын 30-ны өдрийн хуулиар өөрчлөлт оруулсан/*](../../Nemelt/2016/16-ne-129.docx)

***5 дугаар зүйл.2015 оны 12 дугаар сарын 03-ны өдөр баталсан Эрүүгийн хуульд заасан зорчих эрхийг хя****згаарлах ялыг 2021 оны 01 дүгээр сарын 01-ний өдрөөс эхлэн хэрэгжүүлнэ.*

[*/Энэ зүйлд 2017 оны 05 дугаар сарын 11-ний өдрийн хуулиар нэмэлт оруулсан бөгөөд 2017 оны 07 дугаар сарын 01-ний өдрөөс эхлэн дагаж мөрдөнө/*](../../Nemelt/2017/17-ne-134.docx)

*[/Энэ зүйлд 2019 оны 02 дугаар сарын 02-ны өдрийн хуулиар өөрчлөлт оруулсан./](../../Nemelt/2019/19-ne-007.docx)*

**6 дугаар зүйл**.Энэ хуулийг 2017 оны 07 дугаар сарын 01-ний өдрөөс эхлэн дагаж мөрдөнө.

[*/Энэ зүйлд 2016 оны 08 дугаар сарын 30-ны өдрийн хуулиар өөрчлөлт оруулсан/*](file:///C%3A%5C111%5CHTMBHuuliud.14.04.15%5CMongol%20Ulsiin%20Khuuli%5CNemelt%5C2016%5C16-ne-129.docx)

[*/Энэ зүйлийн дугаарыг 2017 оны 05 дугаар сарын 11-ний өдрийн хуулиар “6” гэж өөрчилсөн /*](../../Nemelt/2017/17-ne-134.docx)

МОНГОЛ УЛСЫН

ИХ ХУРЛЫН ДАРГА З.ЭНХБОЛД